Er du på mobilen? Klik her for at se Rundens Hold

Spirrevippen og Det Blonde Fyrtårn. Makkerparret Quincy Antipas og i særdeleshed Simon Makienok har fundet gnisten på Vestegnen, hvor Makienok nu tegner sig for fire mål i to kampe.

Det er godt nyt for træner Auri Skarbalius, der efter kampen slog fast over for Ekstra Bladet, at Makienok ikke er garanteret en plads i startopstillingen, bare fordi han scorer mål:

- Simon er også lavet sådan, at når han kommer på bænken, så kommer der en trodsreaktion, sagde Brøndby-træneren efter kampen mod Esbjerg fB.

Galt - eller genialt? Faktum er, at Makienok arbejdere hårdere på banen end tidligere set, så måske Auri har fat i den lange ende, når det gælder mandskabsbehandlingen af sin angrebsklippe.

Målfesten er til gengæld slut i FCK, i hvert fald blandt angriberne. Sprudlende Nicolai Jørgensen sparkede løverne på sejrskurs med et drømmemål, inden han igen måtte udgå med en skade. Äriel Jacobs beder til de højere guder om en klarmelding på Jørgensen inden torsdagens vigtige Europea League-kamp mod Molde.

Er der Makie-nok mål i Simon til at redde Brøndby? Og kan FCK vinde over Molde uden Nicolai Jørgensen? Deltag i debatten - og se resten af Rundens Hold øverst i artiklen